18 Suikerbossie skuil teen die berg in Gordonsbaai.
Dié eenheid is elegant ingerig met moderne afwerkings. Dit beskik oor 2 slaapkamers met koningingrootte-beddens en 'n solderarea met 'n dubbelbed.
Die leefarea is oopplan en die moderne kombuis is toegerus met 'n yskas-vrieskas 'n mikrogolfoond, stoof, oond, eetgerei en breekware, asook 'n wasmasjien en 'n tuimeldroër. Die sitarea het 'n gemaklike rusbank en 'n TV met sekere DStv-kanale. Die leefarea het voudeure wat oopmaak op 'n balkon met 'n ononderbroke uitsig oor die see.
18 Suikerbossie is naby die streek se heerlikste wyne, topretsuarante en bekende gholfbane. Landskapritte na buurdorpe soos Hermanus is ook 'n lekker bederf. Kaapstad is net 60 km ver.